Publication: Magyar Közlöny
Issue: MK-2002-136 (Year: 2002, Number: 136)
Era: 1990-2004
Section: a 20/2002. (XI. 7.) GKM rendelethez
Paragraph Index: 264

3. Az égéstermék veszteségek meghatározása 3.1. Az érzékelhetõ hõveszteségek mérése Ha a teljesítmény meghatározása közvetett módszerrel történik, a kijelölt szervezet méri az égéstermék széndioxid, vagy oxigén térfogatszázalékát. Ebben az esetben olyan számítási képletet kell alkalmazni, amely az égéstermék és az égési levegõ hõmérsékletkülönbségén kívül megfelelõ állandókat tartalmaz. A képletet és az állandókat elõzetesen közzétett jogszabály vagy a vonatkozó szabvány tartalmazza. Ilyen jogszabály vagy szabvány hiányában az érzékelhetõ hõveszteségek a tüzelõanyag összetételébõl, fûtõértékébõl, valamint a levegõtényezõbõl számíthatók ki, az égéstermék összetevõinek fajhõit tartalmazó táblázatok felhasználásával. Ez az eljárás nem vonatkozik a kondenzációs kazánokra. 3.2. A füstgáz koromszám mérése A kijelölt szervezetnek ezt a mérést akkor kell elvégezni, ha a hõtermelõ berendezés folyékony tüzelõanyaggal vagy folyékony halmazállapotú, cseppfolyósított gázzal (LPG) mûködik. A mérést megfelelõ eszközzel kell elvégezni, az eredményt hagyományos koromszám (0—9) formájában kell megadni.

Source: https://magyarkozlony.hu/hivatalos-lapok/0f8300f90d077c8b85b55f4b5792b326c9d6fcce/dokumentumok/c3b3dfc2e95fa841a24c8c9c19f813bb353f2692/letoltes